Χρήστος Πάχτας

Ο Χρήστος Πάχτας είναι Έλληνας πολιτικός.

 Βιογραφία 
Γεννήθηκε στην Αρναία Χαλκιδικής το 1951. Σπούδασε χημεία στο Ελεύθερο Πανεπιστήμιο των Βρυξελλών. Το 1986 τοποθετήθηκε νομάρχης Χίου, ενώ το 1988 νομάρχης Έβρου. Εξελέγη Βουλευτής Χαλκιδικής με το ΠΑΣΟΚ το 1989 και επανεξελέγη το 1990, 1993, 1996 και 2000. Διετέλεσε Υφυπουργός Βιομηχανίας στο διάστημα 1993-1994 και Υφυπουργός Εθνικής Οικονομίας στο διάστημα 1996-2004.

Τον Δεκέμβριο του 2003 ενεπλάκη στο σκάνδαλο αγοράς και μεταπώλησης των Μεταλλείων ΚασσάνδραςGOLD MINING IN CHALKIDIKI: GREEK GOVERNMENTS IN THE SERVICE OF MINING COMPANIES Beyond the scandals ekathimeriniGlobal Political Marketing σελ. 135. Στις 23 Ιανουαρίου 2004 παραιτήθηκε από το αξίωμα του Υφυπουργού Εθνικής Οικονομίας εξαιτίας της εισαγωγής τροπολογίας σε αναπτυξιακό νομοσχέδιο που επέτρεπε στο ξενοδοχειακό συγκρότημα Πόρτο Καρράς να κατασκευάσει τουριστικές εγκαταστάσεις σε παρακείμενη δασική έκταση.Παραιτήθηκε από τη θέση του υφυπουργού Οικονομίας ο Χρήστος Πάχτας In.gr 23/01/2004

Από τον Ιανουάριο του 2011 έως τον Δεκέμβριο του 2014 εξετέλεσε καθήκοντα Δημάρχου του Δήμου Αριστοτέλη Χαλκιδικής. Από το 2015 συμμετέχει στο Δημοτικό Συμβούλιο ως πρόεδρος της παράταξης Μείζονος Αντιπολίτευσης «Όραμα Πολιτών».Βιογραφικό σημείωμα  του Χρήστου Πάχτα

 Δικαστικές διαμάχες 

 ΣΥΡΙΖΑ 

Τον Μάιο του 2013 κατέθεσε αγωγή για ηθική βλάβη εναντίον του ΣΥΡΙΖΑ αιτούμενος αποζημίωση 240.000 ευρώ λόγω ανακοίνωσης που τον χαρακτήριζε διαπλεκόμενο, η οποία είχε δημοσιευτεί ως απάντηση σε δηλώσεις του ότι βουλευτές του ΣΥΡΙΖΑ εμπλέκονται σε βίαια επεισόδια στη Χαλκιδική.Χρ. Πάχτας: «Βουλευτές του ΣΥΡΙΖΑ συμμετείχαν σε μη ειρηνικές πορείες» Το Βήμα 17/09/2013Εκδικάζεται την Τρίτη η αγωγή Πάχτα κατά ΣΥΡΙΖΑ για τις Σκουριές Το Βήμα 25/02/2014

 Πάνος Καμμένος 

Τον Σεπτέμβριο του 2013, στα πλαίσια της ομιλίας του στην 78η ΔΕΘ, ο πρόεδρος των ΑΝΕΛ Πάνος Καμμένος προέτρεψε τους κατοίκους της Χαλκιδικής να “λιντσάρουν” τον τότε δήμαρχο Αριστοτέλη Χρήστο Πάχτα. Ο προϊστάμενος της Εισαγγελίας Πρωτοδικών Θεσσαλονίκης άσκησε αυτεπάγγελτα δίωξη κατά του κ. Καμμένου για “πρόκληση σε διάπραξη αξιόποινης πράξης” (άρθρο 184 του Π.Κ.). Άμεσα το ΠΑΣΟΚ και η ΔΗΜΑΡ εξέδωσαν ανακοινώσεις κατά τις οποίες καταδίκαζαν τη δήλωση. Ο κ. Πάχτας προσέφυγε και ο ίδιος στη Δικαιοσύνη, ενώ η Εισαγγελία του Αρείου Πάγου κατέθεσε στη Βουλή αίτημα άρσης της βουλευτικής ασυλίας το οποίο έγινε δεκτό τον Δεκέμβριο του ίδιου έτους.Εισαγγελέας για την προτροπή σε «λιντσάρισμα» του Χρ.Πάχτα Το Βήμα 16/09/2013Προσφυγή Χρήστου Πάχτα κατά Πάνου Καμμένου Το Βήμα 17/09/2013Ο Αρ. Πάγος ζητεί άρση ασυλίας του κ. Καμμένου Καθημερινή 22/10/2013Κατατέθηκε στη Βουλή το αίτημα άρσης της ασυλίας του Πάνου Καμμένου  ΑΠΕ-ΜΠΕ 23/10/2013Άρση ασυλίας Καμμένου, Κακλαμάνη και Ηλιόπουλου αποφάσισε η Βουλή Καθημερινή 11/12/2013

Εν τω μεταξύ ο Καμμένος κατέθεσε ενώπιον της Εισαγγελίας του Αρείου Πάγου μηνυτήρια αναφορά κατά του κ. Πάχτα, των εκπροσώπων της Ελληνικός Χρυσός και παντός άλλου υπευθύνου για “εγκλήματα που έχουν τελεστεί εις βάρος των κατοίκων της Χαλκιδικής και γενικότερα των κατοίκων της Βορείου Ελλάδος” αναφορικά με τη συγκέντρωση αρσενικού στο νερό της περιοχής.Μήνυση Καμμένου κατά του Χρ.Πάχτα και της «Ελληνικός Χρυσός» In.gr 25/09/2013

Τον Μάρτιο του 2018, το Μονομελές Πλημμελειοδικείο Θεσσαλονίκης έκρινε αθώο τον Πάνο Καμμένο (πλέον υπουργό Εθνικής Άμυνας επί κυβερνήσεως ΣΥΡΙΖΑ-ΑΝΕΛ). Ως μάρτυρας κατηγορίας κατέθεσε ο κ. Πάχτας.Αθώος ο Πάνος Καμμένος για το «Λιντσάρετε τον Πάχτα» Καθημερινή 19/03/2018

 Παρατηρητήριο Μεταλλευτικών Δραστηριοτήτων 

Τον Μάρτιο του 2018 το Μονομελες Πλημμελειοδικείο Θεσσαλονίκης του επέβαλε ποινή φυλάκισης επτά μηνών με τριετή αναστολή για την κατηγορία της συκοφαντικής δυσφήμισης. Κατά τη διάρκεια συζήτησης στη δημοτικό συμβούλιο Θεσσαλονίκης τον Μάρτιο του 2013, ο κ. Πάχτας είχε δηλώσει πως η ιστοσελίδα "antigold.gr" (Παρατηρητήριο Μεταλλευτικών Δραστηριοτήτων) χρηματοδοτείται από εταιρία λιβεριανών συμφερόντων. Ακολούθως οι διαχειριστές της ιστοσελίδας και μέλη του Παρατηρητηρίου Μαρία Καδόγλου και Τόλης Παπαγεωργίου κατέθεσαν μήνυση εναντίον του, ενώ στη δίκη εμφανίστηκε μόνο ο δικηγόρος του ο οποίος αρνήθηκε την κατηγορία.Ποινή φυλάκισης στον Χρ.Πάχτα για συκοφαντική δυσφήμιση ΑΠΕ-ΜΠΕ 29/03/2018

 Παραπομπές 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Χαλκιδικής
Κατηγορία:Έλληνες υφυπουργοί Βιομηχανίας, Ενέργειας και Τεχνολογίας
Κατηγορία:Έλληνες υφυπουργοί Εθνικής Οικονομίας
Κατηγορία:Δήμαρχοι Αριστοτέλη
Κατηγορία:Νομάρχες Έβρου
Κατηγορία:Νομάρχες Χίου